ຫຼາຍຮ້ອຍຄົນ ເຕົ້າໂຮມ ສະແດງ ຄວາມເປັນຫ່ວງ ນຳຜູ້ໂດຍສານ ຖ້ຽວບິນ MH 370 (ວີດີໂອ)
ຜູ້ຄົນປາຖະໜາດີ ຫຼາຍຮ້ອຍຄົນ ພາກັນເຕົ້າໂຮມ ສະແດງຄວາມເປັນຫ່ວງເປັນໃຍ ນຳພວກຜູ້ໂດຍສານ ຖ້ຽວບິນ MH 370 ຂອງມາເລເຊຍ.
ຜູ້ຄົນທີ່ປາຖະໜາດີ ຈຳນວນຫຼາຍຮ້ອຍຄົນ ໄດ້ພາກັນເຕົ້າ ໂຮມກັນໃນເຂດຊານເມືອງ ຂອງຫຼວງມາເລເຊຍ ກຸງກົວລາ ລຳເປີ ເພື່ອສະແດງອອກ ເຖິງຄວາມເປັນຫ່ວງເປັນໃຍນຳ ພວກຜູ້ໂດຍສານທີ່ຫາຍສາບສູນ ຂອງສາຍການບິນມາເລ ເຊຍຖ້ຽວບິນ MH 370 ແລະຄອບຄົວຂອງພວກເຂົາເຈົ້າ ການປະຕິບັດງານຮ່ວມຂອງ 26 ປະເທດ ແມ່ນກຳລັງຊອກຄົ້ນຫາເຮືອບິນທີ່ຫາຍໄປ ໃນວັນທີ 8 ມີນາ ທີ່ມີຜູ້ໂດຍສານ 239 ຄົນ ຢູ່ເທິງເຮືອບິນ ໃນຖ້ຽວບິນກາງຄືນທີ່ເດີນ ທາງມຸ່ງໜ້າໄປສູ່ກຸງປັກກິ່ງ ຈາກກຸງກົວລາລຳເປີ ນຶ່ງໃນບັນດາຜູ້ຈັດແຈງການໂຮມຊຸມນຸມໄດ້ກ່າວວ່າ ເຖິງແມ່ນວ່າ ຂໍ້ມູນຕ່າງໆນາໆ ທີ່ຫ້ອມລ້ອມຂອງການຫາຍສາບສູນຂອງເຮືອບິນ ແລະບັນດາຜູ້ໂດຍສານລຳ ດັ່ງກ່າວນີ້ ຈະບໍ່ແນ່ນອນກໍຕາມ ສິ່ງທີ່ສຳຄັນທີ່ສຸດໃນຂະນະນີ້ ກໍຄືການໃຫ້ການ ສະໜັບສະໜູນ ເປັນກຳລັງໃຈພວກເພື່ອນມິດ ແລະຄອບຄົວຂອງພວກທີ່ຫາຍ ສາບສູນໄປນີ້ Reshmonu ຜູ້ຈັດແຈງການໂຮມຊຸມນຸມໄດ້ກ່າວວ່າ: ການຄົ້ນຫາຂອງເຮືອບິນທີ່ຫາຍສາຍສູນຄັ້ງນີ້ ແມ່ນເປັນການຄົ້ນຫາ ທີ່ໃຫຍ່ສຸດ ໃນປະຫວັດສາດການບິນ